**LĪGUMS PAR SABIEDRISKO ŪDENSSAIMNIECĪBaS pAKALPOJUMU SNIEGŠANU**

Jelgavā *Datums skatāms laika zīmogā*

**Jelgavas valstspilsētas pašvaldība,** reģistrācijas Nr.40900039904 Jelgavas valstspilsētas pašvaldības iestādes “Centrālā pārvalde”, reģistrācijas Nr.90000042516, juridiskā adrese Lielā iela 11, Jelgava, LV-3001, personā, kuru pārstāv Jelgavas valstspilsētas pašvaldības izpilddirektore Irēna Škutāne, kura rīkojas saskaņā ar Jelgavas valstspilsētas pašvaldības 2023.gada 23.februāra saistošajiem noteikumiem Nr.23-1 “Jelgavas valstspilsētas pašvaldības nolikums”, turpmāk tekstā – PAŠVALDĪBA, no vienas puses, un

**SIA ”JELGAVAS ŪDENS”**, reģistrācijas Nr.41703001321, juridiskā adrese Ūdensvada iela 4, Jelgava, LV-3001, tās valdes locekļa Edgara Līča personā, kurš rīkojas saskaņā ar statūtiem, turpmāk – PAKALPOJUMU SNIEDZĒJS, no otras puses, atsevišķi/kopā tekstā saukti – Puse/Puses,

saskaņā ar Pašvaldību likuma 4.panta pirmās daļas 1.punktu, un trešo daļu, Ūdenssaimniecības pakalpojumu likuma 6.panta pirmo daļu un 7.pantu, Komercdarbības atbalsta kontroles likumu un pamatojoties uz Jelgavas valstspilsētas pašvaldības domes 2025.gada 30.janvāra lēmumu Nr. \_\_”Pilnvarojums SIA “JELGAVAS ŪDENS” sniegt sabiedriskos ūdenssaimniecības pakalpojumus”, noslēdz šādu līgumu (turpmāk – Līgums):

1. **Līguma priekšmets**
	1. Ar šo Līgumu PAŠVALDĪBA piešķir ekskluzīvas tiesības PAKALPOJUMA SNIEDZĒJAM, izmantojot PAKALPOJUMA SNIEDZĒJA īpašumā esošos un apsaimniekošanā nodotos centralizētos ūdensapgādes un kanalizācijas tīklus, nodrošināt sabiedrisko ūdenssaimniecības pakalpojumu (turpmāk-ūdenssaimniecības pakalpojumi) sniegšanu Jelgavas valstspilsētas pašvaldības administratīvajā teritorijā.
	2. PAKALPOJUMU SNIEDZĒJS apņemas atbilstoši Ūdenssaimniecības pakalpojumu likuma 9.pantam sniegt ūdenssaimniecības pakalpojumus fiziskām un juridiskām personām (turpmāk – LIETOTĀJS).
	3. Maksu par ūdenssaimniecības pakalpojumiem to LIETOTĀJIEM PAKALPOJUMA SNIEDZĒJS nosaka atbilstoši Sabiedrisko pakalpojumu regulēšanas komisijas noteiktajiem ūdensapgādes un kanalizācijas pakalpojumu tarifiem.
2. **Līguma termiņš**
	1. Līgums stājas spēkā no pēdējā pievienotā droša elektroniskā paraksta un tā laika zīmoga datuma un ir spēkā līdz Pušu savstarpējo saistību izpildei vai dienai, kad tas tiek izbeigts Līgumā noteiktajā kārtībā.
	2. Līguma darbības termiņš ir no 2025.gada 26.februāra līdz 2035.gada 25.februārim.
3. **PAKALPOJUMU SNIEDZĒJA pienākumi un tiesības**
	1. PAKALPOJUMU SNIEDZĒJA pienākums ir Jelgavas valstspilsētas administratīvajā teritorijā nodrošināt nepārtrauktu ūdenssaimniecības pakalpojumu sniegšanu LIETOTĀJIEM atbilstoši normatīvajos aktos noteiktajām prasībām un Līgumā noteiktajā kārtībā, izņemot nepārvaramas varas gadījumus.
	2. PAKALPOJUMU SNIEDZĒJS nodrošina:
		1. ūdenssaimniecības pakalpojumu atbilstību noteiktām kvalitātes un vides aizsardzības prasībām, tehniskajiem noteikumiem, standartiem un noslēgtajam līgumam ar LIETOTĀJU;
		2. dzeramā ūdens kvalitāti un notekūdeņu attīrīšanas kvalitāti atbilstoši Latvijas Republikas normatīvajiem aktiem un Eiropas Savienības tiesību normās noteiktajām prasībām;
		3. ūdens patēriņa uzskaiti atbilstoši normatīvo aktu prasībām;
		4. ūdens kvalitātes un kvantitātes saglabāšanu ūdensgūtnēs savas kompetences ietvaros;
		5. ūdens monitoringa veikšanu atļaujās un normatīvajos aktos paredzētajos gadījumos un kārtībā;
		6. ūdenssaimniecības attīstības projektu izstrādi un realizēšanu savas kompetences ietvaros, veicot attiecīgu Eiropas Savienības direktīvu ieviešanu;
		7. vides aizsardzības un ūdens resursu ekonomiskas izmantošanas jautājumu risināšanu savas kompetences ietvaros.
	3. PAKALPOJUMA SNIEDZĒJS izmanto un sekmē efektīvu, ekonomisku un drošu tehnoloģiju un darba paņēmienu ieviešanu ūdenssaimniecības pakalpojumu kvalitātes nodrošināšanai un uzlabošanai.
	4. PAKALPOJUMA SNIEDZĒJAM ir pienākums uzturēt un atjaunot ūdenssaimniecības pakalpojumu sniegšanai nepieciešamo infrastruktūru, iekārtas un ierīces, savlaicīgi veikt remontus un citus apkopes darbus, būvniecības darbus, lai nodrošinātu sniegto ūdenssaimniecības pakalpojumu kvalitāti atbilstoši normatīvajos aktos noteiktajām prasībām un pieejamā finansējuma ietvaros.
	5. PAKALPOJUMA SNIEDZĒJS slēdz rakstveida līgumus par ūdenssaimniecības pakalpojumu sniegšanu ar LIETOTĀJIEM atbilstoši normatīvajos aktos noteiktajai kārtībai un prasībām.
	6. PAKALPOJUMA SNIEDZĒJS savas kompetences ietvaros sadarbojas ar valsts vai pašvaldību iestādēm Jelgavas valstspilsētas centralizētās ūdensapgādes un kanalizācijas infrastruktūras jautājumos, tai skaitā izsniedz tehniskos noteikumus, atzinumus, projektu saskaņojumus teritorijas plānošanas un būvniecības procesā atbilstoši normatīvajos aktos noteiktajai kārtībai
4. **PAŠVALDĪBAS pienākumi un tiesības**
	1. Lai veicinātu kvalitatīvu ūdenssaimniecības pakalpojumu sniegšanu un attīstību, PAŠVALDĪBA var sniegt atbalstu PAKALPOJUMA SNIEDZĒJAM Eiropas Savienības fondu līdzekļu piesaistīšanai atbilstoši normatīvajos aktos un Eiropas Savienības tiesību normās noteiktajām prasībām.
	2. PAŠVALDĪBA sniedz PAKALPOJUMU SNIEDZĒJAM Līguma izpildei nepieciešamo informāciju.
	3. PAŠVALDĪBA, pamatojoties uz saņemto rēķinu, atlīdzina PAKALPOJUMU SNIEDZĒJAM visus izdevumus, kas PAKALPOJUMU SNIEDZĒJAM radušies, nodrošinot ūdeni ugunsdzēsības vajadzībām ārējo inženiertīklu hidrantos.
	4. Ūdens patēriņa uzskaite brīvkrānos un strūklakās notiek pēc komercuzskaites mēraparātā nolasītā ūdens patēriņa. Norēķinus par izdevumiem, kas PAKALPOJUMU SNIEDZĒJAM radušies saistībā ar ūdens patēriņu brīvkrānos un strūklakās, veic brīvkrānu, strūklaku īpašnieks vai valdītājs saskaņā ar līgumu, kas noslēgts ar PAKALPOJUMU SNIEDZĒJU.
	5. PAŠVALDĪBA organizē Līguma izpildes uzraudzību.
5. **Pušu atbildība**
	1. PAŠVALDĪBA atbildīga par saistībām, ko tā ar Līgumu uzņēmusies izpildīt pret PAKALPOJUMA SNIEDZĒJU.
	2. PAKALPOJUMA SNIEDZĒJS atbildīgs par ūdenssaimniecības pakalpojuma sniegšanu saskaņā ar Ūdenssaimniecības pakalpojumu likumu, citiem spēkā esošajiem normatīvajiem aktiem un Līgumu.
6. **Norēķinu kārtība, finanšu un citu resursu piešķiršanas noteikumi**
	1. Lai nodrošinātu Līguma 1.1. punkta izpildi atbilstoši normatīvajos aktos noteiktajai kvalitātei, PAKALPOJUMU SNIEDZĒJAM ir tiesības saņemt atlīdzības maksājumus, kas ir investīcijas sabiedrisko pakalpojumu sniegšanas infrastruktūrā. Atlīdzības maksājuma aprēķināšana, kontrole un pārskatīšana, kā arī atlīdzības maksājuma pārmaksas novēršana un atmaksāšana notiek atbilstoši Eiropas Savienības un Latvijas Republikas normatīvajiem aktiem, kas nosaka prasības Eiropas Savienības fondu līdzekļu piesaistīšanai ieguldījumiem ūdenssaimniecības pakalpojumu infrastruktūrā, šādu projektu īstenošanas kārtībai, kā arī neatbilstoši veikto izdevumu atgūšanai un atmaksāšanai.
	2. Ja PAKALPOJUMU SNIEDZĒJS turpina sniegt ūdenssaimniecības pakalpojumu, pagarinot Līguma termiņu vai arī noslēdzot jaunu līgumu par ūdenssaimniecības pakalpojumu sniegšanu, tam nav pienākuma PAŠVALDĪBAI atmaksāt to ūdenssaimniecības pakalpojumu sniegšanai nepieciešamo pamatlīdzekļu, kuri izveidoti (iegūti), saņemot Līguma 6.1. punktā paredzētos atlīdzības maksājumus, nolietojuma (amortizācijas) daļu, kura līdz Līguma darbības beigām nebija un atbilstoši normatīvajiem aktiem nevarēja būt atskaitīta.
	3. PAŠVALDĪBA vismaz reizi gadā pārbauda PAKALPOJUMA SNIEDZĒJAM piešķirto finanšu līdzekļu izlietojumu piešķirtajiem mērķiem.
	4. PAŠVALDĪBA  ne retāk kā reizi 3 (trīs) gados veic pārbaudes par pakalpojuma sniedzējam piešķirto atlīdzības maksājumu/kompensāciju izlietojumu un tā atbilstību piešķiršanas kritērijiem, aprēķinu un kontroles kārtību, un pārmērīgas kompensācijas novēršanu, kas atbilst Eiropas Komisijas lēmuma Nr.2012/21/ES  5. un 6. pantam. Ja pārmērīgas kompensācijas summa nepārsniedz 10 % (desmit procentus) no vidējās gada kompensācijas summas, šādu kompensāciju var pārnest uz nākamo periodu un atskaitīt no kompensācijas summas, kas jāmaksā par minēto periodu. Ja kompensācijas summa pārsniedz saskaņā ar  Eiropas Komisijas lēmums Nr.2012/21/ES)  5.panta noteikto summu, tad pakalpojuma sniedzējam ir pienākums atmaksāt saņemto pārmērīgo kompensāciju.
7. **Nepārvarama vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst.
	2. Pusei, kas atsaucas uz nepārvaramas varas apstākļu darbību, nekavējoties, bet ne vēlāk kā 3 (trīs) dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde.
	3. PAKALPOJUMA SNIEDZĒJAM jāveic visi iespējamie pasākumi nepārvaramas varas seku mazināšanai un novēršanai, pēc iespējas nodrošinot ūdenssaimniecības pakalpojumu izpildes nepārtrauktību vai ūdenssaimniecības pakalpojumu izpildes atjaunošanu iespējami īsākā laikposmā.
8. **Citi noteikumi**
	1. Līgumā iekļauti nosacījumi, kādus PAKALPOJUMA SNIEDZĒJAM paredz Eiropas
	Komisijas 2011.gada 20. decembra lēmums Nr.2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.
	2. Līgumā noteiktā fizisko personu datu apstrāde tiek veikta ievērojot personu datu apstrādi regulējošos normatīvos aktus, t.sk., nodrošinot Eiropas Parlamenta un Padomes Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK noteiktās prasības, kā arī piemērojot atbilstošus tehniskos un organizatoriskos pasākumus personas datu apstrādes informācijas sistēmu un pakalpojumu nepārtrauktības, konfidencialitātes, integritātes, pieejamības un noturības nodrošināšanai.
	3. Līgumu var grozīt vai izbeigt, Pusēm savstarpēji vienojoties. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu.
	4. Jautājumi, kuri nav paredzēti Līgumā, tiek lemti saskaņā ar normatīvajiem aktiem.
	5. Līgums ir sagatavots un parakstīts elektroniski ar drošiem elektroniskiem parakstiem, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks. Katra Puse Līgumu glabā savā lietvedībā elektroniskā dokumenta formā.
9. **Pušu rekvizīti un paraksti**

|  |  |  |
| --- | --- | --- |
| PAŠVALDĪBA**Jelgavas valstspilsētas pašvaldība**Reģistrācijas Nr. 40900039904**Jelgavas valstspilsētas pašvaldības iestādes “Centrālā pārvalde” personā** Reģistrācijas Nr.90000042516Juridiskā adrese:Lielā iela 11, Jelgava, LV-3001Valsts kaseKonta numurs:LV88TREL9802 1600 9000 0  |  | PAKALPOJUMU SNIEDZĒJS**SIA ”JELGAVAS ŪDENS”**Reģistrācijas Nr.41703001321Juridiskā adrese:Ūdensvada iela 4, Jelgava, LV-3001AS „SEB banka”Bankas kods: UNLALV2X,Konts: LV23UNLA0008 0005 08108  |
|  |  |  |
| Irēna Škutāne |  | Edgars Līcis |